

Република Србија

Аутономна Покрајина Војводина

Град Сомбор

ГРАДСКА УПРАВА

Број: 6-3/2021-91-IV

Дана: 17.6.2021. године

С о м б о р

Трг цара Уроша 1

**НОВО ПОПУШТАЊЕ ЕПИДЕМИЛОШКИХ МЕРA НА СНАЗИ ОД 16.06.2021. ГОДИНЕ**

На предлог Кризног штаба за сузбијање заразне болести Covid-19, Влада Републике Србије усвојила је нову Уредбу о мерама за спречавање и сузбијање заразне болести COVID-19, а Министар здравља донео је нову Наредбу о радном времену и просторним ограничењима за време неповољне епидемиолошке ситуације током трајања заразне болести COVID-19.

Наведеном Наредбом дефинисано je ново ублажавање мерa којима се дефинише да **правна лица и предузетници (послодавци) који обављају делатност у области трговине на мало и услуге у области угоститељства**, које обухватају продају хране и пића, ту делатност, односно пружање услуга могу да обављају, односно да послуживање корисника врше **у затвореном простору од 06.00 часова до 01.00 часа** наредног дана и у простору организованих башти на отвореном без ограничења радног времена – **уз примену и поштовање свих превентивних мера.**

Емитовање музике или извођење музичко-сценског програма уживо у угоститљским објектима дозвољено је **до 1 час иза поноћи**.

Уредбом о о мерама за спречавање и сузбијање заразне болести COVID-19, дефинисано је да приликом **одржавања спортских такмичења у затвореном простору дозвољено је присуство највише до 30% укупне попуњености капацитета присуства посетилаца у објекту** у коме се одржава такмичење и **уз обавезно ношење заштитних маски посетилаца**.

Када се спортско такмичење одржава **на отвореном простору**, дозвољено је присуство највише **до 50% укупне попуњености капацитета присуства посетилаца у објекту** у коме се одржава такмичење и уз обавезно ношење заштитних маски посетилаца.

Дозвољено је одржавање **организованих свечаности, прослава, концерата** и других догађаја у затвореном и на отвореном простору где је **дозвољено присуство највише 500 лица уз обавезно придржавања превентивних мера.**

Извођење рекреативних настава и екскурзија, као и организовање матурских забава врши се у складу са инструкцијама и препорукама Министарства просвете, науке и технолошког развоја и надлежног завода, односно института за јавно здравље.

У изузетним случајевима, по претходно прибављеној сагласности Кризног штаба за сузбијање заразне болести COVID-19, дозвољено је присуство и више од 500 лица.

На снази је остала мера ношења маски у затвореном простору.

Комплетну Наредбу о радном времену и просторним ограничењима за време неповољне епидемиолошке ситуације током трајања заразне болести COVID-19 и важеће епидемилошке мере можете погледати на линку:

[www.pravno-informacioni-sistem.rs/SlGlasnikPortal/eli/rep/sgrs/ministarstva/naredba/2021/60/1/reg](http://www.pravno-informacioni-sistem.rs/SlGlasnikPortal/eli/rep/sgrs/ministarstva/naredba/2021/60/1/reg)

Уредбу о мерама за спречавање и сузбијање заразне болести COVID-19 можете погледати на: <http://www.pravno-informacioni-sistem.rs/SlGlasnikPortal/eli/rep/sgrs/vlada/uredba/2020/151/1/reg>